78 T. THORELL 
sub-conicae, apice tamen sat late truncatae, laeves, nitidae, pilis 
praesertim ad apicem sparsae. Mawil/ae in labium fortiter in- 
clinatae eoque paullo longiores, circa duplo longiores quam 
latiores, a medio ad apicem sub-acuminatum sensim paullo 
angustatae et in latere exteriore rotundatae; /abiwm magnum, 
sub-triangulum, aeque circa longum ac latum, lateribus leviter 
rotundatis apicem sub-acuminatum versus sensim angustatum. 
Palpi sat fortes, parte patellari paene duplo longiore quam 
latiore, parte tibiali, apicem versus sensim paullulo incrassata, 
duplo longiore quam latiore; pars tarsalis prioribus duabus con- 
junctis non parum brevior, apice sensim angustato. Unguiculus 
palporum fortis et sat magnus est, leviter et satis aequaliter 
curvatus, subter secundum totum latus interius (?) usque ad 
ipsum apicem dentibus saltem 10 obtusis, deorsum directis, a 
medio ad apicem unguiculi sensim longitudine decrescentibus, 
ultimis brevibus, reliquis sat longis densissime pectinatus. Pedes 
sat breves et graciles, parcius pubescentes et pilosi, aculeis et 
scopulis carentes; pedes 2. et 3.% parium eadem longitudine 
esse videntur. Unguiculi tarsorum superiores fortiter et aequa- 
liter curvati sunt et dentibus longis densis deorsum directis 
(in pedibus 2.' paris circa 10) secundum paene totam longitudinem 
unguiculi pectinati, dentibus e latere ejus exeuntibus; ungui- 
culus inferior parvus, non subito deorsum fractus, dentibus ca- . 
rens. Abdomen plus dimidio longius quam latius, inverse ovatum 
fere, tenuiter et non dense pubescens. Vulva ex area convexa 
cornea nigricanti constat, quae antice subito ad angulos rectos 
angustata est, parte posteriore lata, rectangula et transversa; 
margo anticus truncatus partis anterioris parvae et angustae 
tuberculum humile nitidissimum fere semicirculatum format. 
Mamillae inferiores non parum longiores et multo crassiores 
quam superiores, art. 1.° sub-cylindrato, apicem versus sensim 
modo paullulo angustato, circa dimidio longiore quam latiore; 
art. 1.° mamillarum superiorum cylindratus est, circa duplo lon- 
gior quam latior; art. 2.° superiorum et inferiorum parvus, 
obtusus, non vel parum longior quam latior. Mamillae mediae 
superioribus mamillis paullo breviores et multo angustiores sunt. 
